**Актуална информация за мерки и ограничения на придвижването в Европа и по света**

**Турция** - Преминаването на турско-българската граница пеша от турска страна към настоящия момент е възможно единствено през ГКПП- Дерекьой - Малко Търново. При другите два пункта Капъкуле - Капитан Андреево и Хамзабейли - Лесово е в сила забрана за преминаване на пешеходци.

Българските граждани, желаещи да преминат турско-българската границата пеша, следва да се насочат към град Къркларели, откъдето да използват наличния градски транспорт или таксита за трансфер до ГКПП- Дерекьой.

**Гърция** – С решение на правителството се затварят абсолютно всички хотели в страната, считано от полунощ на 22 срещу 23 март 2020 г. До момента забрана за работа имаше за сезонните хотели тези за настаняване на младежи. Срокът на действие на ограничението е до 30 април 2020 г. Ще останат отворени по един хотел във всеки областен град и по три хотела в Атина и Солун. Изключение е направено за хотелите, в които са настанени служители на реда от Гърция и на ЕС в окръг Тракия и на островите.

В Атина се намалява движението на метрото като се разрежда графика за движение на мотрисите. Спира се изцяло движението на метрото през нощта.

Прекратен е всякакъв пътнически транспорт към и от Италия, с изключение на транспорта на стоки и товари. В товарните МПС се разрешава да пътуват шофьор и до един придружител – втори шофьор или представител на фирмата, чиято собственост е камиона, за което следва да разполага със съответния документ. Няма ограничение по отношение на тонажа на товарното МПС. Прекратен е въздушният транспорт от и до Испания.

Във връзка с наложената мярка пристигащите от чужбина в Гърция да се подлагат на задължителна 14 дневна домашна карантина се въвежда и задължително попълване на информационен формуляр за пристигащите със самолет. Във формуляра ще се посочват данни за полета (име на авиокомпанията, осъществяваща полета; номер на полета; номер на мястото в самолета; дата на пристигане; имената на пътника; пол; данни за контакт - мобилен, стационарен телефон, e-mail; постоянен и настоящ адрес; адрес на мястото, където пристигащият ще прекара карантинния период).

На пристигащите се дава листовка с указания за действията и правилата, които трябва да предприемат и спазват в следващите 14 дни на задължителна карантина.

На място и за всеки пътник отделно се преценява според дестинацията и националността му дали да бъде поставен под задължителна 14-дневна карантина.

**Летище Атина:** За момента няма забрана за транзитно преминаващи пътници и карго полети. На място и за всеки пътник отделно се преценява според дестинацията и националността му дали да бъде поставен под задължителна 14-дневна карантина.

**Пристанище ПАТРА:** По информация на пристанищните власти в Патра се прилага забрана за преминаване от и за Италия на леки автомобили и пътници, независимо дали са транзит, дали са от страни-членки на ЕС и/или Шенген. От и за Италия се пропускат само товарни камиони с по един шофьор, без допълнителни шофьори или друг персонал.

**Пристанище ИГУМЕНИЦА:** По информация на пристанищните власти в Игуменица се прилага забрана за преминаване от и за Италия на леки автомобили и пътници, независимо дали са транзит, дали са от страни-членки на ЕС и/или Шенген. От и за Италия се пропускат само товарни камиони с по един шофьор, без допълнителни шофьори или друг персонал.

**Пристанище ПИРЕЯ:** Пропускат се товари. За пътниците важат рестрикциите, свързани със забраната за акостиране в Гърция на круизни кораби и яхти.

**ГКПП ПРОМАХОН:** Засега няма рестрикции.

**ГКПП МАКАЗА:** Засега няма рестрикции, пътници и товари се пропускат. Преминаващите с цел работа или продължително пребиваване биват информирани за 14-дневната карантина.

**ГКПП Илинден-Ексохи:** Засега няма рестрикции, пътници и товари се пропускат.

**ГКПП Златоград-Термес:** Засега няма рестрикции, пътници и товари се пропускат.

**ГКПП Ивайловград-Кипринос:** Засега няма рестрикции, пътници и товари се пропускат.

**ГКПП Капитан Петко Войвода – Орменион:** Разрешава се преминаването на лица за достигане до местоработата им; тежкотоварни МПС преминават без ограничения; не се допускат туристически автобуси.

**Сърбия –** От 20 март са затворени всички ГКПП за влизане в Сърбия за пътен, железопътен и речен транспорт за всички граждани (изключение ще се прави за китайските граждани - лекари и специалисти, поканени да оказват помощ на Сърбия). На територията на страната ще могат да влизат само товарни МПС. От 20 март престава да се движи и междуградският автобусен транспорт.

Преустановяват се всички международни пътнически и железопътни превози. От 19 март са затворени за пътнически полети летище „Никола Тесла" в Белград и летище „Константин Велики" в Ниш. Летището в Белград остава отворено за хуманитарни полети и карго превози. Въздушното пространство на Сърбия остава отворено за прелитане.

По отношение на речните маршрути, в Сърбия са затворени ГКПП Прахово и ГКПП Велико Градище. Затворени са вътрешно ГКПП Белград, ГКПП Нови Сад и ГКПП Апатин (към Хърватия), ГКПП Канижа (към Унгария), ГКПП Голубац, ГКПП Дони Милановац, ГКПП Текия и ГКПП Кладово (към Румъния), ГКПП Перучац (към Босна и Херцеговина).

Няма въведени ограничения за излизане от страната.

**Германия** – Германското министерство на вътрешните работи информира, че считано от 20 март 2020 г. Германия ограничава ГКПП на сухопътната граница, през които може да се влезе в страната от Франция, Швейцария, Австрия, Люксембург и Дания. Списъкът на ГКПП е достъпен на линка https://www.bmi.bund.de/SharedDocs/pressemitteilungen/DE/2020/03/festlegung-grenzuebergangsstellen.html

Ограничения за пътуващите от Германия са въведени от 24 държави. Справки могат да бъдат правени в раздела „Informationen für Reisende“ на страницата на Федералното министерство на външните работи: <https://www.auswaertiges-amt.de/de/>.

**Полша -** В рамките на обявеното положение „епидемична заплаха“ контролът по всички граници на Полша е възстановен за срок от 10 дни с възможност за удължаване на срока с още 20 или 30 дни. Посочени са конкретни ГКПП за преминаване на границата. На сухопътната граница са посочени 37 ГКПП: на границата с Чехия - 15, със Словакия – 5, с Германия - 15, с Литва - 2. Граничният контрол ще се осъществява и в 4 морски пристанища и 17 летища. Пълният списък може да бъде открит а следния адрес: <http://www.dziennikustaw.gov.pl/D2020000043401.pdf>

**Азербайджан -** Всички сухопътни граници са затворени за преминаване на чужденци и леки автомобили. За влизане се пропускат само азербайджански граждани. Границата с Иран е затворена до края на март, границата с Грузия е затворена до 24 март, границата с Турция при Нахичеван е затворена, границата с Русия е затворена. Товарните автомобили се пропускат, като преминават задължителна дезинфекция.

Спряна е фериботната връзка Баку - Туркменбаши. Преустановени са полетите от Баку до редица дестинации, сред които до Китай, Иран, Турция, Грузия, Париж, Берлин, Нур Султан, Актау, Алмаати, Узбекистан, Украйна, ОАЕ, Катар, Унгария, Русия. Спрени са железопътните връзки с Русия.

Страната със самолет към момента може да бъде напусната единствено от международното летище „Гайдар Алиев” към:

1. Баку-Лондон;
2. Баку-Ню Йорк- спира от 24 март.

Азербайджанските държавни авиолинии „АЗАЛ“ все още осъществяват чартърни полети до Москва и Санкт Петербург за прибиране на азербайджански граждани.

**САЩ –** От 20 март окръг Лос Анджелис е поставен под карантина поради разпространение на COVID-19. Жителите няма да имат право да излизат от домовете си освен за посещение на лекар, аптека и набавяне на продоволствия.

**За допълнителна информация:**